Violina

Violina on Eesti ansambel, mis tegutseb alates 2008. aastast. Kolmest viiuldajast koosnev muusikaline kollektiiv mängib nii omaloomingut kui ka pop- ja klassikalise muusika hitte.

2010. aastal saavutas nende muusikapala "Sellel ööl" (koos Lenna Kuurmaaga) Kuldse Plaadi aasta raadiohiti kategoorias.

Muusikaline tegevus 
Professionaalsete muusikute koostöö algas 2007. aastal, millest peagi kasvas välja elektriviiuleid mängiv trio. Instrumentaalbändi üks produtsente on Mihkel Mattisen. Peamised ülesastumiskohad on ööklubid ja privaatüritused. 2009. aasta mais esineti Eestit külastanud Hispaania kuningapaarile.

Eesti Laul 2010 
Violina osales koos Rolf Junioriga konkursil "Eesti laul 2010". Laul "Maagiline päev" jäi 17 punktiga kolmandale kohale Malcolm Lincolni järel. See punktikoht jättis nad aga lõppvoorust napilt välja.

Koosseis 
 Daana Ots
 Johanna Marie Ainomäe
 Käll Haarde

Diskograafia

Albumid 
 "Maagiline" (Enjoy Entertainment, 2010)

Singlid 
 "Maagiline päev" (koos Rolf Junioriga; 2009)
 "Sellel ööl" (koos Lenna Kuurmaaga; 2009)
 "Iialgi" (koos Birgit Õigemeelega; 2010)
 "Toakärbes" (koos Genka ja Kene Vernikuga; 2010)
 "Midagi head" (koos Uku Suvistega; 2011)
 "You're Not Alone" (koos Birgit Õigemeelega; 2012)
 "Sea of Life" (koos Birgit Õigemeelega; 2013)

Viited

Artiklid 
 Anu Saagim. Violina: meie eesmärgiks pole teha laval akrobaatikat, vaid hästi mängida! Elu24, 19. veebruar 2010
 Küsimustele vastasid bändi Violina kaunitarid: Johanna-Marie, Daana ja Käll! Buduaar, 8. märts 2010

Välislingid
 Koduleht
 VIOLINA. Facebook
 VIOLINA. Intro Meelelahutus

Eesti ansamblid
Eesti Popmuusika Aastaauhinnad